Държавен вестник, бр. 37, 2011 г., стр. 13

БРОЙ  37	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
между правителството на Република Бълга­
рия и правителството на Сирийската арабска 
република за международни автомобилни 
превози на пътници и товари
(Ратифицирана със закон, приет от 41-ото 
Народно събрание на 2 февруари 2011 г. – ДВ, 
бр. 14 от 2011 г. В сила от 1 април 2011 г.)
Правителството на Република България 
и правителството на Сирийската арабска 
република, наричани по-долу „договарящи 
се страни“,
желаейки да си сътрудничат за развитието 
на търговските и икономическите отношения 
между техните страни, както и за развитието 
на автомобилните превози на пътници и товари 
между двете страни и транзит през техните 
територии в условията на пазарна икономика,
се споразумяха за:
Р а з д е л  I
ОБЩИ ПОЛОЖЕНИЯ
Член 1
Обхват
1. Тази спогодба се прилага за автомобилни 
превози, извършвани от превозвачи, регистри­
рани на територията на една от договарящите 
се страни, с превозни средства, регистрирани 
на тази територия, с отправен и краен пункт 
на същата територия, включвайки и транзита 
през нея, както и през територията на другата 
договаряща се страна. 
2. Тази спогодба не засяга правата и за­
дълженията, произтичащи от други междуна­
родни споразумения, в които участват двете 
договарящи се страни.
Член 2
Определения
В тази спогодба:
1. „Превозвач“ означава всяко физическо 
или юридическо лице, регистрирано на тери­
торията на една от договарящите се страни, 
което извършва международни превози на 
пътници или товари срещу заплащане или за 
собствена сметка, при спазване на изисквани­
ята на вътрешното законодателство за достъп 
до професията и до пазара.
МИНИСТЕРСТВА
И ДРУГИ ВЕДОМСТВА
2. „Превозно средство“ означава моторно 
превозно средство, което е:
– единично или комбинация от превозни 
средства;
– предназначено за автомобилен превоз 
на пътници или товари, на разположение на 
превозвача като негова собственост или наето 
от него, или по лизингов договор.
3. „Регистрация“ означава предоставяне на 
регистрационен номер на превозното сред­
ство от компетентните органи. В случай на 
комбинация от превозни средства моторното 
превозно средство е определящ фактор за 
издаване или освобождаване от разрешителни.
4. „Каботаж“ означава превоз на територи­
ята на договарящата се страна домакин между 
товарни и разтоварни пунктове на същата 
територията от превозвач, регистриран на 
територията на другата договаряща се страна. 
5. „Превоз за собствена сметка“ е превоз на 
пътници и товари, предназначен единствено 
за или произтичащ от собствена стопанска 
дейност или в услуга на собствените служи­
тели, или който се извършва от организация 
с идеална цел за превоз на своите членове 
в съответствие със социалните є цели. Този 
превоз се извършва без заплащане, при ус­
ловие че:
– транспортната дейност представлява един­
ствено спомагателна дейност за предприятието 
или организацията;
– използваните превозни средства са соб­
ственост на предприятието или организацията; 
наети са или са получени по силата на дъл­
госрочен договор или на лизинг; и се упра­
вляват от водач, който е член на персонала 
на предприятието или организацията.
6. „Територия на договаряща се страна“ 
означава територията съответно на Републи­
ка България и територията на Сирийската 
арабска република.
7. „Страна на регистрация“ означава тери­
торията на договарящата се страна, в която 
са регистрирани превозвачът и превозното 
средство.
8. „Страна-домакин“ означава територията 
на договарящата се страна, в която превозното 
средство се експлоатира, без то и превозвачът 
да са регистрирани там.
9. „Автобус“ означава превозно средство, 
конструирано и оборудвано да превозва пове­
че от девет пътници, включително шофьора.
10. „Пътнически превоз по редовна линия“ 
означава превозна услуга, при която се превозват 
пътници по определени маршрути, разписание 
и установени цени. Пътниците се качват и 
слизат на предварително определени спирки 
и услугата е достъпна за всеки, независимо че 
в някои случаи е необходима предварителна 
резервация.